Nariadenie Komisie (ES) č. 32/2002
z 9. januára 2002,
ktorým sa opravuje nariadenie(ES) č. 13/2002, ktorým sa mení a dopĺňa nariadenie (ES) č. 713/2001 o nákupe hovädzieho mäsa podľa nariadenia (ES) č. 690/2001
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) č. 2345/2001 [2],
so zreteľom na nariadenie Komisie (ES) č. 690/2001 z 3. apríla 2001 o osobitných opatreniach na podporu trhu v sektore hovädzieho mäsa [3], zmenené a doplnené nariadením (ES) č. 2595/2001 [4], najmä na jeho článok 2 (2),
keďže:
(1) Nariadením Komisie (ES) č. 13/2002 [5] sa v niektorých členských štátoch otvoril nákup hovädzieho mäsa podľa nariadenia (ES) č. 690/2001.
(2) V prílohe nariadenia uvedeného vyššie bola zistená chyba. Preto je potrebné opraviť predmetné nariadenie,
PRIJALA TOTO NARIADENIE:
Článok 1
Príloha k nariadeniu (ES) č. 13/2002 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať od 5. januára 2002.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 9. januára 2002